CELEX: 62019TN0842
Language: hu
Date: 2019-12-10 00:00:00
Title: T-842/19. sz. ügy: 2019. december 10-én benyújtott kereset – Koopman International kontra EUIPO – Tinnus Enterprises és Mystic Products Import & Export (Folyadékelosztó berendezés)

10.2.2020   
            
            
               HU
            
            
               Az Európai Unió Hivatalos Lapja
            
            
               C 45/92
            
         
      2019. december 10-én benyújtott kereset – Koopman International kontra EUIPO – Tinnus Enterprises és Mystic Products Import & Export (Folyadékelosztó berendezés)
      (T-842/19. sz. ügy)
      (2020/C 45/78)
      A keresetlevél nyelve: angol
      
         Felek
      
      
         Felperes: Koopman International BV (Amszterdam, Hollandia) (képviselő: B. van Werven ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Tinnus Enterprises LLC (Plano, Texas, Egyesült Államok) és Mystic Products Import & Export, SL (Badalona, Spanyolország)
      
         Az EUIPO előtti eljárás adatai
      
      
         A vitatott formatervezési minta jogosultja: Tinnus Enterprises
      
         A vitatott formatervezési minta: 1431 829–0007. sz. európai uniós formatervezési minta
      
         A megtámadott határozat: az EUIPO harmadik fellebbezési tanácsának 2019. szeptember 18-án hozott ideiglenes határozata (R 1010/2018-3. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a fellebbezési tanács előtti eljárás felfüggesztésére vonatkozó, megtámadott határozatot, és határozzon az említett, fellebbezési tanács előtti eljárás folytatásáról;
               
            
                  —
               
               
                  egyesítse a Törvényszék előtti jelen ügyet a Koopman International által ezzel egyidőben a Törvényszék elé terjesztett R 1006/2018-3., R 1008/2018-3., R 1005/2018-3. és R 1009/2018-3. számú ügyekkel;
               
            
                  —
               
               
                  a Tinnus Enterprises-t kötelezze a Koopman International költségeinek viselésére.
               
            
         Jogalapok
      
      
                  —
               
               
                  A fellebbezési tanács nem értékelte és alkalmazta megfelelően a „jogbiztonság” feltételét;
               
            
                  —
               
               
                  A fellebbezési tanács nem értékelte és alkalmazta megfelelően a „pergazdaságosság” feltételét;
               
            
                  —
               
               
                  A fellebbezési tanács nem értékelte és alkalmazta megfelelően a „megfelelő ügyintézés” feltételét;
               
            
                  —
               
               
                  A fellebbezési tanács nem biztosított valamennyi fél érdekei között megfelelő egyensúlyt.